Xürrəmabad
Xürrəmabad (lurca: خورمووه — Xormuve) — İranın Luristan ostanının və Xürrəmabad şəhristanının mərkəzidir. Əhalisinin əksəriyyəti lurlar və ləklərdən ibarətdir və lur və lək dillərində danışırlar. 2006-cı ilin siyahıya alınması əsasında şəhər 328,544 nəfər və 75,945 ailədən ibarət idi. Şəhərin görməli yerləri arasında Fələk-ül Əflək qalası ("fələk-ül əflək" adı ərəbcə "səmalar səması", "göylər göyü" kimi tərcümə olunur) xüsusi yer tutur.